სოხუმიშ ბოტანიკური ბაღი

სოხუმიშ ბოტანიკური ბაღი — ართ-ართი უძვეშაში ბოტანიკური ბაღი რე კავკაციას. დირსხუ 1840 წანას, მუჭოთ "სუხუმ-კალეშ ოურდუმე-ბოტანიკური ბაღი" რუსეთიშ უჩა ზუღაშ ფორტიფიკაციაშ ღოზიშ მადუდე ნ. რაიევსკიშ გეწურაფათ, რეგიონს ახალი ჩანარეფიშ დორგუაფაშ ღანკით (გიშაკერძაფილო ჩაიშ დო ციტრუსეფიშ). 1853-1855 დო 1877-1878 წანეფს, ბაღი თურქეფქ გოშხანდალეს რუსეთ-თურქეთიშ ლჷმეფიშ პერიოდის. 1889 წანას, ბაღიქ ომენოღალე მართუალაშ ხეშა გეგნორთჷ, 1894 წანას — ნარგეფიშ აკოდგინუაფონი სამუშეფქ დიჭყჷ.

სოხუმიშ ბოტანიკური ბაღი სხუნუეფიშ მართუალაშ პერიოდისჷთ აგჷნძორენდჷ გოვითარაფას დო საბოლათ მენცარობეფიშ აკადემიაშ ბოტანიკაშ რკუალაშ ინსტიტუტიშ ხეშა გეგნორთჷ. ბაღის აკოშაყარელქ იჸუ 4.500-შე უმოსი ჩანარიშ გვარობაქ, თინეფს შქას 1200-შახ ტროპიკული გვარობაშ ჩანარი.

კატეგორია:საქორთუოშ ბოტანიკური ბაღეფი